title: Enez-Vriad
text: Briad pe Enez-Vriad a zo ur gumun eus kanton Pempoull, e Bro-Oueloù hag e departamant Aodoù-an-Arvor e Breizh.
  
  Brezhoneg
  
  Ar Brezoneg er Skol 
   1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
  
  Ya d'ar Brezhoneg 
   D'an 19 a viz Kerzu 2009 e oa bet votet live 1 ar garta Ya d'ar brezhoneg gant Kuzul-kêr ar gumun.
  
  Douaroniezh
  Anv enezenn vrasañ enezeg Briad a zo dirak aod Breizh etre genoù an Trev ha bae Sant-Brieg, nepell diouzh Plaeraneg, er su, ha Pempoull, er reter, eo ivez. Tachenn ar gumun a zo enni ivez ur bern reier hag enezennoùigoù tro-dro.
  
  Istor 
   Kavet e voe merkoù annezadur eus an neolitik.
  
  
  
  Brezel-bed kentañ  
   31 gwaz a gollas o buhez abalamour d'ar brezel hervez monumant ar re varv, d.le. 3,05 % ag ar boblañs hervez an niveradeg bet graet e 1911.
  
  Eil Brezel-bed 
   D'ar 16 a viz C'hwevrer 1943 e kouezhas ur c'harr-nij B-17F (marilhet 42-2967 ha kodet PU-G) eus aerlu ar Stadoù-Unanet (United States Army Air Forces) e donvor Enez-Vriad gant unnek milour en e vourzh; lazhet e voe e unnek nijour, ne voe adkavet korf ebet.
   D'ar 5 a viz Eost 1944 e kouezhas un nijerez Spitfire eus aerlu ar Rouantelezh-Unanet (Royal Air Force''') en Enez Vriad.
   Mervel a reas trizek den ag ar gumun a varvas abalamour d'ar brezel.
   Trevadennoù 
   Brezel Indez-Sina: ur soudard eusar gumun a varvas e 1951.
  Sevenadur
   En Enez-Vriad e oa bet troet ar film Les Enfants du naufrageur gant ar filmaozour gall Jérome Foulon adalek miz Mae 1991.
   Monumantoù ha traoù heverk 
   Monumant ar re varv.
   Bezioù ar C'hommonwealth e bered ar gumun 
  
  Marvet int e-pad an Eil brezel-bed.
  
   Tudoniezh 
  
  Boas e oa an dud paour da lakaat kaoc'h-saout da sec'hañ pa n'o doa ket koad d'ober tan.
  
   Emdroadur ar boblañs 
  abaoe 1793
  
  abaoe 1962
  
   Melestradurezh 
   Tud dibar 
   Jacquette de Bretagne, itron Briad, merc'h Arzhur III (dug Breizh), pried Arthur Brécart, skoedour Arzhur III, konetabl Roazhon ha kabiten Mervent, ar Coudray-Salbart ha Sant-Albin-an-Hiliber. He ardamezioù voe dibabet evel re enez Vriad.
   Colette (1873-1954) zo bet o chom ur prantad amzer en enez Venniged e ti ur mignon.
   Marc Chagall (1887-1985) en deus livet e 1924 Ar prenestr war Enez Vriad, miret e Kunsthaus'' Zurich.
   Bernard Buffet (1928-1999), livour.
   Erik Orsenna (°1947), skrivagner bet graet e annez eno e-pad un toullad bloavezhioù.
  
  Skeudennoù
  
  Liammoù diavaez 
  
    Lec'hienn ofisiel ti-kêr Enez-Vriad
  
  Notennoù ha daveoù 
  
  Enez-Vriad
  Inizi Bro-Oueloù
  Inizi Breizh
  Kumunioù Aodoù-an-Arvor
  Kumunioù Bro Sant-Brieg
  Kumunioù Bro-Oueloù
  Parrezioù ezklozet Eskopti Dol
  Ar Brezoneg er Skol
  Bezioù-brezel ar C'hommonwealth en Aodoù-an-Arvor
  Nijerezioù ar C'hommonwealth aet d'ar strad e Breizh e-pad an Eil brezel-bed
  Nijerezioù SUA aet d'ar strad e Breizh e-pad an Eil brezel-bed